《怀杨树滋山居 其二》
清代·王又旦

茅舍连千嶂，风林自一家。晴窗交薜荔，昼户掩桃花。

紫塞雕戈急，黄尘战鼓挝。回看高卧处，初日带烟霞。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。